
În ultimul timp, unele state au adoptat mai multe hotărâri privind lupta împotriva terorismului, pe baza 
normelor de drept şi implicit a justiţiei. Decizia lor a fost motivată de creşterea numărului actelor de terorism la 
nivel mondial, brutalitatea şi lipsa de predictibilitate a acestora, diferitele forme în care fenomenul terorist se 
manifestă şi care aduc sentimentele de frică şi teroare în rândul populației. Prin urmare, pentru a contracara 
terorismul, statele au devenit responsabile de luarea tuturor măsurilor necesare pentru a-şi proteja cetățenii, 
dar şi alte persoane de pe teritoriul lor, împotriva atacurilor teroriste şi de a aduce făptaşii în fața justiţiei. De 
asemenea, este imperativ ca acțiunile de combatere a terorismului să urmeze angajamentele şi acordurile din 
domeniul dreptului internațional şi al drepturilor omului, având la bază respectarea drepturilor omului, ceea ce 


ar putea reprezenta una dintre cele mai utile abordări pentru a preveni şi a face faţă terorismului. 


Acţiunile de combatere a terorismului care nu 
sunt în concordanţă cu standardele internaţionale 
ale drepturilor omului nu sunt productive; acestea 
ameninţă statul de drept şi credibilitatea autorităţilor 
publice, precum şi capacitatea acestora de a aborda 
în mod corespunzător amenințarea teroristă, 
diminuând, pe termen lung, securitatea statelor 
participante. 

Considerate, pe drept cuvânt, o parte a 
garantării demnităţii umane, standardele drepturilor 
omului vizează, de asemenea, să se asigure că 
puterea este exercitată într-un mod responsabil. 
Puterea, în acest context, este considerată ca fiind 
reprezentată de către stat la modul general, mai 
precis de guverne, care sunt primele responsabile 
de asigurarea drepturilor omului şi care ar trebui să 
fie trase la răspundere pentru eventualele încălcări 
ale acestor drepturi. Acest lucru ar însemna că 
drepturile omului se referă, în principal, la relația 
dintre individ şi stat. Anumite derogări de la această 
linie pot apărea doar în stare de urgenţă, când este 
amenințată întreaga populaţie a unui stat şi 
funcţionarea normală a anumitor funcţii de 
guvernământ poate fi modificată, într-un mod limitat 
şi care nu implică discriminări. În plus, în cazul în 
care există o afirmaţie pertinentă că drepturile unui 
individ sunt încălcate, acea persoană are dreptul la 
un tratament care să ducă la corectarea situației. 


Consolidarea standardelor drepturilor omului 
poate fi înțeleasă astfel: orice răspuns la un act 
ilegal trebuie să fie direcționat cu grijă pentru a evita 
încălcarea drepturilor omului; dacă o anumită 
încălcare a acestora este identificată, aceasta 
trebuie să fie imediat remediată. De exemplu, 
controlul impus într-o situaţie de incitare la violență 
trebuie aplicat într-o manieră corespunzătoare, fără 
a afecta drepturile omului. Propunerile de modalităţi 
de combatere a terorismului ar trebui să fie abordate 
în acelaşi mod în care sunt toate chestiunile cu 
caracter public. 

De asemenea, trebuie înțeles faptul că 
măsurile de combatere a terorismului nu trebuie să 
abdice de la respectarea drepturilor omului. 
Dimpotrivă, în societăţile democratice, propunerile 
de combatere a terorismului trebuie să fie 
compatibile cu drepturile omului. În condiţii extreme, 
poate exista o cerinţă de derogare în mod legal de 
la standardele drepturilor omului. În acelaşi timp, 
însă, nevoia unui răspuns direcționat sau 
proporțional poate însemna că nu este necesară 
adoptarea unor măsuri specifice de combatere a 
terorismului sau de urgenţă. Aplicarea normală a 
regulilor prevăzute de dreptul penal poate fi 
suficientă pentru a răspunde unei probleme 
speciale, chiar dacă infracțiunea în cauză se 
presupune că a fost comisă de către un grup sau un 

individ cu intenții teroriste. 

În plus, singura strategie eficientă de 
combatere a terorismului ar fi una care a înţeles şi 
integrat în mod corespunzător drepturile omului. 
Dezvoltarea unei astfel de strategii necesită o 
înțelegere a modului în care funcţionează drepturile 
omului. Dar punerea în aplicare a standardelor 
drepturilor omului nu se limitează la cetăţeni. 
Drepturile omului trebuie să fie accesibile tuturor 
ființelor umane, indiferent de naţionalitate sau 
locație, cum ar fi cei care solicită azil, refugiații, 
lucrătorii emigranţi şi alte persoane care se află pe 
teritoriul unui stat sau sub autoritatea sa”. 

Standardele drepturilor omului sunt 
dependente de o serie de norme şi garantate de 
către acestea, printre care: legitimitate, statul de 
drept, dreptul la un tratament corect şi 
neretroactivitatea pedepselor. 

Aceste obligaţii sunt fiecare dependente unele 
de celelalte şi se susţin reciproc. Regulile legitimităţii 
şi a statului de drept se regăsesc în aceste tratate 
de când dreptul la un tratament corect şi sancţiunile 
penale neretroactive sunt recunoscute în mod 
special în tratatele internaţionale privind drepturile 
omului. 

Cerinţa ca orice abatere de la standardele 
drepturilor omului să aibă un temei juridic clar este 
prima obligație impusă de standardele drepturilor 
omului - inclusiv cele cu privire la combaterea 
terorismului. Acest lucru înseamnă că toate acţiunile 
organelor de drept, inclusiv cele ca răspuns la 
ameninţarea teroristă, trebuie să fie prevăzute de 
lege. În zona OSCE există o varietate de sisteme 
juridice diferite, ceea ce înseamnă că diferitele 
jurisdicții pot avea diferite abordări ale noțiunii de 
legalitate. 

Cu alte cuvinte, trebuie să existe un temei 
juridic în dreptul naţional pentru orice abatere de la 
drepturile omului şi legea trebuie să fie accesibilă şi 
precisă. Această cerință este destinată pentru a 
evita orice risc de a fi arbitrar din partea statului?. 
Aceasta înseamnă că: 

e un individ trebuie să cunoască sau să poată 
să afle modul în care legea interferează cu 
drepturile omului şi trebuie să fie în măsură să îşi 
adapteze conduita în conformitate cu aceasta; 

e în contextul terorismului, puterile care sunt 
asumate de către colaboratorii organelor de drept 
trebuie să aibă temei în drept; 

e orice putere care este conferită trebuie să fie 
precisă; ea nu poate fi generală sau descrisă vag; 

e în cazul în care este de aşteptat ca agențiile 
să-şi exercite puterea după propria voinţă, aceasta 
trebuie să se facă eficient, prin legi accesibile. 
Principala instituție cu responsabilități în asigurarea 


punerii în aplicare a PIDCP (Pactului internaţional cu 
privire la drepturile civile şi politice) este Comitetul 
pentru Drepturile Omului. Acesta a confirmat că 
legea nu ar trebui să fie atât de vagă încât să 
permită prea multă discreţie şi imprevizibilitatea în 
punerea sa în aplicare. Acest principiu ar trebui să 
fie, totodată, recunoscut ca formând un element 
cheie al dreptului internaţional cutumiar. 

Comitetul pentru Drepturile Omului a subliniat 
o serie de precizări semnificative, în ceea ce 
priveşte obligaţia de a se supune principiului 
legitimităţii în condiţiile acţiunilor de combatere a 
terorismului, descrierea fenomenului terorist şi 
interpretarea  încălcărilor dreptului în condițiile 
aplicării măsurilor de combatere a terorismului, în 
legislația fiecărui stat”. De exemplu, Comitetul a 
constatat că definițiile generale din unele legi 
referitoare la lupta împotriva terorismului „par a fi în 
contradicţie cu principiul legalității în mai multe 
aspecte ca urmare a formulării ambigue a 
dispozitiilor’. În rezoluţiile sale în diferite cazuri, 
Comitetul a respins, de asemenea, descrieri foarte 
generale şi la nivel internaţional ale terorismului, 
precum şi a legislaţiei pentru combaterea 
terorismului care este un „domeniu de aplicare 
extrem de vast”. 

Raportul Întâlnirii la Nivel Înalt a ONU a 
subliniat, în 2004, că amenințările reprezentate de 
terorism dobândesc tot mai mult un caracter 
internaţional, fără frontiere, divers şi, dacă se 
doreşte ca acestea să fie contracarate eficient, este 
necesară o reacţie internaţională cu adevărat 
coerentă: între state, între state şi organizații 
internaţionale, precum şi între organizații 
internaţionale, la nivel bilateral, subregional, regional 
şi internaţional. Această necesitate de cooperare 
eficientă, printr-un sistem global de securitate 
colectivă, a fost accentuat în următorii termeni: 
„Astăzi, mai mult ca oricând, amenințările sunt 
interdependente şi o ameninţare la adresa unuia 
este o amenințare pentru toți. Vulnerabilitatea, atât a 
celui slab cât şi a celui puternic, nu a fost niciodată 
mai evidentă. [...] Nici un stat, indiferent cât de 
puternic ar fi acesta, nu poate să facă față 
amenințărilor din zilele noastre doar prin propriile 
eforturi. Fiecare stat are nevoie să coopereze cu 
alte state pentru a-şi asigura securitatea”S. 

Comunitatea internaţională a adoptat o serie 
de tratate internaţionale, care sunt menite să 
combată anumite tipuri de terorism, cum ar fi 
deturnarea de avioane. Cu toate acestea, la nivelul 
ONU şi al altor organisme internaţionale cu vocație 
de securitate, până în prezent nu a existat nici un 
acord asupra unei definiţii a terorismului . Deşi au 
existat multe încercări de formulare a uneia de către 

o serie de instituţii interguvernamentale, guverne şi 
cadre universitare”, nu există încă o definiţie 
universal valabilă a terorismului în dreptul 
internaţional. „Terorismul este un termen fără nici o 
semnificație juridică. Acesta este doar un mod 
convenabil prin care statele sau persoane fizice fac 
referire la anumite activități, dezaprobate pe scară 
largă şi în cadrul cărora metodele utilizate sunt 
ilegale, obiectivele protejate sau ambele'?, a 
observat un judecător al Curţii Internaţionale de 
Justiție. Prin urmare, există numeroase aspecte 
care trebuie luate în considerare când se doreşte a 
se defini terorismul”. Pentru a defini un act ca fiind 
terorist, trebuie nu doar ca acesta să aibă anumite 
caracteristici, ci şi demonstrat că acesta este greşit. 
Definirea unui act ca fiind un act terorist are, de 
asemenea, consecințe semnificative în ceea ce 
priveşte cooperarea între state, cum ar fi schimbul 
de informații, asistenţa juridică reciprocă, înghețarea 
activelor şi confiscarea şi extrădarea. 

Este important de observat faptul că 
dificultatea în definirea terorismului este legată de 
faptul că acesta poate legitima, în anumite 
circumstanțe, folosirea violenţei. De la George 
Washington la Nelson Mandela, cele mai multe lupte 
pentru independenţă, încă din timpul colonialismului 
şi luptelor pentru auto-determinare, s-au manifestat 
într-o formă sau alta cu violență care pot fi (şi au 
fost), descrise ca fiind terorism. În acelaşi timp, o 
definiţie prea cuprinzătoare a terorismului poate 
duce la folosirea acesteia pentru a stopa 
neînțelegerile non-violente şi subminarea societății 
democratice. 

Naţiunile trebuie să aplice măsuri eficiente de 
combatere a terorismului, deoarece terorismul are o 
influenţă directă în beneficiul drepturilor omului. În 
timp ce implicarea şi importanţa provocărilor pot 
aduce divergențe între state şi alte entităţi în 
eforturile lor de combatere a terorismului, dreptul 
internaţional al drepturilor omului este suficient de 
flexibil pentru a face față acestora şi a fi eficient. 

Terorismul are un efect remarcant asupra unei 
zone importante din categoria drepturilor 
fundamentale ale omului şi aceasta este cauza 
pentru care statele trebuie să adopte măsuri 


eficiente de combatere a terorismului. Măsurile 
eficiente de contracarare a terorismului şi 
respectarea drepturilor omului sunt obiective 


interdependente şi care îşi asigură consolidarea 
reciprocă; acestea trebuie să fie adoptate şi puse în 
practică împreună, ca o parte a responsabilității 
statelor de a menţine şi asigura siguranța cetăţenilor 
în cadrul zonei lor de responsabilitate. 

Ca urmare a atacurilor teroriste de la 11 
septembrie 2001, Consiliul de Securitate a acționat 
prompt pentru îmbunătățirea cadrului legal de 
colaborare la nivel internaţional şi de răspuns 
comun la amenințarea terorismului. Acţiunile sale 
vizează domenii precum prevenirea finanţării 


terorismului, diminuarea riscului de achiziţionare de 
arme de distrugere în masă de către terorişti şi 
creşterea schimbului de informații între autorităţi, în 
domeniul transfrontalier. O structură de 
supraveghere, Comitetul de combatere a 
terorismului, a fost constituită pentru a monitoriza 
punerea în aplicare a măsurilor adoptate. Printre 
măsurile vizate a fi implementate se numără şi 
îmbunătățirea acordurilor regionale în cadrul Uniunii 
Africane, Uniunii Europene, Consiliului Europei, 
Asociației Asiei de Sud pentru Cooperare 
Regională, Organizației pentru Securitate şi 
Cooperare în Europa, Organizației Statelor 
Americane, Organizației Conferinței Islamice, Ligii 
Statelor Arabe şi altor organizații. 

În urma aprobării Strategiei globale împotriva 
terorismului a Organizaţiei Naţiunilor Unite, de către 
Adunarea Generală a ONU, prin Rezoluţia 60/228, 
statele au convenit să stabilească măsuri care să 
împiedice încălcarea drepturilor omului şi a statului 
de drept pentru toţi cetățenii, ca principiu de bază în 
contracararea terorismului. Astfel, țările membre au 
decis să adopte măsuri care să facă posibilă 
limitarea acţiunilor cu caracter terorist, inclusiv a 
încălcărilor statului de drept şi a drepturilor omului şi 
care să garanteze că orice acţiune adoptată pentru 
combaterea terorismului este în concordanţă cu 
sarcinile lor, în temeiul dreptului internaţional, în 
special al legilor drepturilor omului, dreptului 
refugiaților şi a dreptului umanitar internațional. 

Relaţia inevitabilă între securitate şi drepturile 
omului este reafirmată prin Strategia Globală de 
combatere a terorismului a Organizaţiei Naţiunilor 
Unite, iar respectarea statului de drept şi a 
drepturilor omului reprezintă esența măsurilor 
internaționale în combaterea terorismului. Prin 
intermediul acestei Strategii, țările membre au fost 
de acord să garanteze respectarea statului de drept 
şi a drepturilor omului ca principii de bază în lupta 
împotriva terorismului. Însă, pentru a fi eficiente, 
aceasta ar trebui să fie completată de strategii de 
combatere a terorismului la nivel naţional, care să 
vină în ajutorul încercărilor de limitare a acţiunilor de 
terorism şi creării condiţiilor necesare pentru a le 
stopa. De asemenea, trebuie să se încerce 
pedepsirea, prin acţiuni în justiție, a celor care 
efectuează astfel de activităţi, să se militeze pentru 
promovarea implicării societăţii civile şi să se acorde 
atenţie respectării tuturor drepturilor celor care au 
devenit victime ale încălcării drepturilor omului. 

A devenit clar că, pentru a combate 
terorismul, statele trebuie să se asigure că orice 
măsuri ar adopta, acestea respectă obligaţiile 
privind drepturile internaţionale ale omului. 

Trebuie observat faptul că acordurile 
internaționale privind combaterea terorismului fac 
apel în mod deosebit la conformarea cu unele 
aspecte legate de drepturile omului, precum şi cu 
responsabilitatea tuturor statelor de a urma regulile 

stabilite de lege privind drepturile omului. Spre 
exemplu, articolul 15 al Strategiei subliniază acest 
lucru, sub circumstanțele Convenţiei internaţionale 
pentru reprimarea finanțării terorismului, care 
permite statelor să nu accepte expulzarea dacă se 
consideră că statele care fac această solicitare au 
intenția de a pedepsi o persoană în baza unor 
dovezi evidente de discriminare; articolul 17 face 
apel la tratamentul echitabil al tuturor cetățenilor 
care sunt în arest şi include toate drepturile din 
dreptul internaţional al drepturilor omului. 

Ideea că o securitate reală a cetățenilor se 
poate realiza numai prin promovarea şi protejarea 
drepturilor omului este singura care va asigura 
succesul strategiilor de combatere a terorismului. 
Toate strategiile de combatere a terorismului ar 
trebui să includă specificaţii legate de drepturile 
omului. Sfaturile privind combaterea terorismului ar 
trebui să fie reexaminate cu regularitate, în scopul 
evaluării impactului acestora asupra drepturilor 
omului şi responsabilităţilor necesare pentru a ne 
asigura că aplicarea acestora se face într-un mod 
eficient. 

Un stat-naţiune are autoritate politică, dreptul 
moral de a face şi de a aplica normele şi 
reglementările care guvernează toate persoanele de 
pe teritoriul său, în primul rând datorită modului în 
care trebuie protejați cetățenii săi împotriva unor 
nedreptăți grave şi mai ales de la încălcări ale 
drepturilor omului. Prin urmare, este moral să 
adopte măsuri eficiente pentru a preveni atacurile 
teroriste internaţionale sau interne. Dar există limite 
morale în care răspunsurile unui stat la ameninţarea 
teroristă sunt admise. Cele mai importante dintre 
acestea sunt reprezentate în cadrul drepturilor 
omului, pe care se întemeiază autoritatea politică. 

Supravegherea, detenția şi interogarea dură 
încalcă frecvent drepturile omului la viața privată, 
libertate şi respectiv dreptul de a nu fi torturat. De 
fapt, fiecare dintre acestea poate încălca indirect 
alte drepturi ale omului, cum ar fi, de exemplu, 
dreptul la libera exprimare, libertatea de asociere şi 
de participare la viaţa politică. În consecinţă, orice 
răspuns al statului la terorism trebuie să respecte 
principiul  proporţionalității.  Gravitatea încălcării 
drepturilor omului trebuie să fie pusă în balanţă şi nu 
trebuie să depăşească urgenţa, scopul sau 
scopurile justificate ale statului. Mai mult decât atât, 
orice încălcare a drepturilor omului trebuie să fie 
strict necesară pentru promovarea sau menţinerea 
acestor scopuri legitime de stat. Un răspuns al 
statului este moral nepermisă în cazul în care există 
o anumită măsură alternativă care ar fi la fel de 
eficient, cu mai puţine încălcări, sau deloc, ale 
drepturilor omului ale persoanelor afectate. 

Orice fel de răspuns al unui stat la acțiuni 
teroriste poate servi mai mult decât unui singur 
scop. De exemplu, reținerea fizică a persoanelor 
poate fi necesară pentru a obţine informaţii de la ei, 


necesare pentru a anticipa şi contracara terorismul 
în viitor, să limiteze unele acţiuni ale unor indivizi, 
astfel încât aceştia să nu poată fi angajaţi în 
sprijinirea terorismului, sau să-i aresteze şi 
condamne pe cei vinovaţi de acte de terorism, sau 
să dețină materiale care constituie dovezile 
necesare în procesul unuia sau mai multor indivizi 
suspectaţi a fi terorişti. Deşi fiecare dintre acestea 
este un scop legitim al statului, ele pot impune limite 
diferite privind justificarea detenţiei. 

Detenţia pentru a preveni angajarea celui 
deţinut în diverse acte de terorism durează doar atât 
timp cât există ameninţarea teroristă. Procesul ar 
trebui început cât mai curând posibil şi oricare 
deținut pentru interogare poate fi reținut numai atâta 
timp cât există perspectiva rezonabilă de a obţine 
informaţii suplimentare utile de la el. 

De asemenea, motivele morale principale 
pentru pedepsirea oricărei încălcări a unui drept 
uman sunt suferinţele la care un individ ar putea fi 
supus şi sunt întemeiate pe importanța acestora 
pentru societate, în general. Astfel, atât dreptul de a 
nu fi supus torturii cât şi dreptul la un proces 
echitabil, atunci când un individ este adus în fața 
unei instanţe, contribuie la consolidarea statului de 
drept, aspect care îmbunătăţeşte calitatea vieții 
pentru toți cei din societate care fac obiectul unui 
sistem juridic. 

Şi nu în ultimul rând, considerentele relevante 
din punct de vedere moral vor limita justificarea în 
diferite moduri a răspunsurilor statelor. Dreptul la 
viață privată ar putea limita mijloacele utilizate în 
supraveghere sau tipurile de informaţii care pot fi 
colectate sau modul în care informaţiile colectate pot 
fi folosite ulterior. Şi, deşi drepturile omului limitează, 
de obicei, răspunsuri negative ale statelor, prin 
eliminarea unor tipuri de acţiune, orice element 
pentru care teroriștii ar putea lupta adaugă o cerinţă 
de moralitate, şi anume că statul trebuie să ia 
măsuri pentru a elimina sau reduce nedreptăţile 
teroriştilor. 

La nivel internaţional, toate statele au nevoie 
de un cadru internaţional bazat pe respectarea 
drepturilor omului şi a statului de drept, pentru a 
putea pune în practică activităţile de combatere a 
terorismului şi să-şi intensifice cooperarea şi 
clădirea, la diferite niveluri (naţional şi regional sau 
subregional), a unor capabilități în domeniul 
securității frontierelor, aplicării normelor dreptului şi 
a justiției pentru a fi capabile să prevină şi să 
stopeze terorismul. 

Considerăm că, pentru a face posibil un 
asemenea cadru, statele ar trebui să aibă în vedere, 
mai exact, măsurile necesare a fi luate: 

e prevenirea atacurilor teroriste înainte ca 
acestea să se producă. Un guvern nu are o obligaţie 
mai mare decât cea de a proteja viața şi de a 
asigura mijloacele de existenţă ale cetăţenilor săi. 
Nucleul dur al teroriştilor nu poate fi descurajat sau 

reformat; acesta trebuie să fie depistat şi capturat 
sau lichidat. El trebuie să fie decuplat de la rețeaua 
de indivizi şi instituţii de a căror sprijin depinde. 
Această rețea trebuie să fie la rândul ei descurajată, 
interzisă sau distrusă, prin utilizarea unei game largi 
de instrumente; 

e interzicerea sprijinului pentru terorişti şi 
aplicarea de sancţiuni statelor care îi adăpostesc; 

e e interzicerea armelor de distrugere în masă, 
în special în statele care sprijină grupările teroriste 
care le-ar putea folosi fără ezitare. Teroriştii au un 
cod lipsit de moralitate, care glorifică direcționarea 
atacurilor în mod deliberat către civili. Teroriştii 
încercă să producă cât mai multe victime posibil, iar 
folosirea armelor de distrugere în masă ar fi un 
mijloc sigur de realizare a acestui scop. Interzicerea 
folosirii armelor de distrugere în masă de către 
terorişti va necesita noi instrumente şi noi abordări 
internaţionale. Statele trebuie să coopereze şi să 
dezvolte parteneriate pentru a îmbunătăți 
securitatea locațiilor vulnerabile din întreaga lume în 
care se află materiale nucleare şi pentru a-şi 
consolida capacitatea de a detecta, împiedica şi 
răspunde într-un mod eficient activităţilor teroriste 
care implică armele de distrugere în masă; 

e contracararea extremismului violent şi a 
tuturor formele de radicalizare care conduc la 
terorism, precum şi a recrutărilor şi instruirii de noi 
indivizi capabili să desfăşoare activităţi de terorism; 

consolidarea cadrelor juridice naţionale şi a 
instituțiilor care susţin statul de drept, cum ar fi 
instituțiile de aplicare a legii, sistemul judiciar şi 
organele de urmărire penală, asociaţiile de barouri şi 
avocații apărării; 

e furnizarea de asistenţă pentru armonizarea 
legislaţiilor interne ale statelor şi oferirea de 
asistenţă tehnică şi consultanţă cu privire la punerea 
în aplicare, în special, a obligaţiilor internaţionale 
relevante, în conformitate cu rezoluţiile importante 
ale Consiliului de Securitate al ONU cu privire la 
combaterea terorismului şi convențiile universale 
anti-terorism, precum şi Convenţia ONU împotriva 
criminalităţii organizate internaţionale şi, după caz, 
protocoalele sale adiționale, precum şi Convenţia 
ONU împotriva corupției; 

e prevenirea şi identificarea deplasărilor 
teroriştilor şi împiedicarea acestora să ajungă în 
locuri sigure pentru aceştia; 

e suprimarea finanțării terorismului, inclusiv a 
legăturilor cu spălarea de bani şi a activităților 
economice ilegale; 

e accentuarea importanței rolului victimelor 
terorismului şi a familiilor acestora, promovarea 
celor mai bune practici în materie de solidaritate cu 
ei şi asigurarea de faptul că vocile lor sunt auzite; 

e prevenirea circulației ilegale de armament şi 
materiale chimice, biologice, radiologice şi nucleare; 

e acuzarea penală a activităților de terorism şi 
a crimei legate de terorism; 


e îmbunătăţirea securităţii transportului 
internaţional şi a altor infrastructuri critice. 

Ţările ar trebui să fie flexibile în abordarea 
acestor subiecte şi a acţiunilor întreprinse pentru a 
reacționa la diverse îngrijorări şi nevoi de cooperare 
în domeniul cooperării pentru combaterea 
terorismului, având în permanenţă în vedere faptul 
că activitățile teroriste sunt în creştere şi se 
manifestă în diferite forme. Există unele domenii 
strategice de care trebuie ţinut cont în mod special 
atunci când se planifică viitoarele măsuri şi activităţi 
de combatere a terorismului, în conformitate cu 
aceste acorduri şi directivele care există deja: 

consolidarea eforturilor naționale de punere 
în aplicare a Rezoluţiei 1540 (2004) a Consiliului de 
Securitate al Organizaţiei Naţiunilor Unite privind 
neproliferarea armelor de distrugere în masă; 

e prevenirea şi suprimarea finanţării 
terorismului; 

e promovarea prin punerea în aplicare a 
cadrului legal internațional împotriva terorismului şi 
intensificarea cooperării internaţionale judiciară în 
materie penală referitoare la terorism; 

e combaterea extremismului violent şi a 
radicalizării, care conduc la terorism, prin 
intermediul unei abordări multidimensionale; 

* promovarea dialogului şi a cooperării pe 
probleme de combatere a terorismului, în special 
prin intermediul parteneriatelor public-privat între 
autoritățile de stat şi sectorul privat (comunitatea de 
afaceri, industrie), precum şi cu societatea civilă şi 
mass-media; 

e consolidarea securității 
călătorie; 

* promovarea şi protejarea drepturilor omului 
şi a libertăților fundamentale, în contextul măsurilor 
de combatere a terorismului; 

e combaterea utilizării internetului în scopuri 
teroriste. 1! 

Statele ar trebui să acorde o atenţie sporită 
pentru a creşte cooperarea internaţională în materie 
de probleme penale, în scopul de a lupta cu 
eficiență împotriva terorismului. Ţările ar trebui să 
extindă aria de sprijin acordat pentru înțelegerea 
fenomenului terorist şi pentru incriminarea şi 
stoparea activităților teroriste. Sprijinul ar trebui să 
includă cooperarea interguvernamentală şi schimbul 
de informaţii sensibile şi să ofere proceduri clare 
pentru a proteja sursele care oferă acest gen de 
informaţii. În plus, ţările trebuie să-şi asigure 
reciproc accesul la probele obținute, fără a 
vulnerabiliza drepturile celor care au fost acuzați. 
Mai mult decât atât, este foarte important faptul că 
există o deschidere pentru schimbul de informații. 
Este de preferat utilizarea unui cadru legal în 
defavoarea  extrădărilor individuale,  predărilor 
excepționale sau altor metode în afara oricărui 
cadru legal, pentru creşterea cooperării în domeniul 
asistenţei juridice. În plus, aplicarea rezoluţiilor ONU 

şi acordurilor internaţionale privind combaterea 
terorismului, precum şi construirea capabilităţilor în 
statele în curs de dezvoltare, este esenţială pentru a 
avea un cadru juridic internaţional fezabil pentru 
combaterea terorismului. 

Pentru ca solidaritatea aliată să nu fie 
deformată, trebuie promovat dialogul politic şi 
diplomaţia preventive, astfel asigurându-se acele 
elemente comune şi puncte de convergenţă care să 
asigure gestionarea eficientă şi managementul 
adecvat ale acestor situații. 


! Article 1, ECHR (European Convention on Human Rights); 
Article 2(1) ICCPR. UN Human Rights Committee, General 
Comment No. 31. Certain rights, such as the right to vote and 
to be elected, may legitimately be limited to citizens. 

? ECtHR (European Court of Human Rights), Amuur v. France, 
Case no. 17/1995/523/609, 20 May 1996, paragraph 50. 

3 Cf. E.J. Flynn, “Counter-terrorism and Human Rights”, 
European Human Rights Law Review, 2005, Issue 1, p. 29. 

* Concluding observations of the Human Rights Committee: 
Israel, doc. CCPR/CO/78/1SR, 21 August 2003, paragraph 14. 
* Concluding observations of the Human Rights Committee: 
Egypt, doc. CCPR/CO/76/EGY, 28 November 2002, 
paragraph 16; the Philippines, doc. CCPR/CO/7/PHL, 1 
December 2003, paragraph 9; Belarus, doc. 
CCPR/C/79/Add.86, 19 November 1997, paragraph 15; 
Estonia, doc. CCPR/CO/77/EST, 15 April 2003, paragraph 
8; Belgium, doc. CCPR/CO/81/BEL, 12 August 2004, 
paragraph 24; Uganda, doc. CCPR/CO/80/UGA, paragraph 


8; New Zealand, doc. CCPR/CO/75/NZL, 7 August 2002, 
paragraph 11. 

ê Report of the United Nations (UN) Secretary-General’s High- 
Level Panel on Threats, Challenges and Change, 4 More 
Secure World: Our Shared Responsibility (2004) UN Doc 
A/59/565 (UN High-Level Panel Report) paragraphs 17 and 24. 
” Statutul de la Roma al Curţii Penale Internaționale nu 
conține trimiteri exprese la acte de terorism, în ciuda unui 
număr de propuneri în versiunile anterioare. Cu toate 
acestea, statutul se aplică şi defineşte o serie de crime, 
inclusiv crime împotriva umanității şi alte infracțiuni care 
pot include acte de terorism. Actele teroriste pot, în anumite 
circumstante, să constituie, crime împotriva umanității. 

7 Cf. Elementelor de bază convenite în Declarația privind 
măsurile pentru eliminarea terorismului internațional, în anexa 
la Rezoluția Adunării Generale a ONU A / RES / 49/60, 09 
decembrie 1994. Declarația statuează (punctul 3), că 
terorismul include „acte criminale destinate sau calculate către 
provoca o stare de teroare în rândul publicului larg, un grup de 
persoane sau a persoanelor particulare în scopuri politice”. 

“R. Higgins, The general international law of terrorism, in 
R Higgins, M. Flory, (Eds.), Zerrorism and international 
law (London, 1997), p. 24. 

? Cf. S. Marks, A. Clapham, International Human Rights 
Lexicon (Oxford, 2005), p. 345. 

10 Cf. Deciziei nr. 1063 a OSCE din 7 decembrie 2012, 
OSCE Consolidated Framework for the Fight against 
Terrorism, văzut la http://Awww.osce.org/pc/98008, accesat la 
21 mai 2016, ora 22.40. 

l Idem. 


CONCLUZII 


e Fiecare stat trebuie să fie un participant activ la soluționarea situațiilor de criză, un factor 
concret de stabilitate, care să îi asigure rolul de furnizor de securitate. Direcțiile şi ţelurile 
instituite de conducerea politică trebuie să confirme orientarea spre democraţie şi economia de 
piață şi participarea în mod direct şi efectiv la circuitul de valori materiale şi spirituale universale. 

e Stabilizarea economiei de piaţă, consolidarea instituţiilor democratice şi asigurarea siguranţei şi 
bunăstării cetățenilor, reprezintă repere necesare pentru asigurarea democraţiei şi respectarea 


drepturilor omului. 


e In final, să reținem că aceeaşi persoană poate fi pentru unii terorist, iar pentru alții un luptător 
pentru libertate. Trebuie reținut, de asemenea, faptul că utilizarea forței militare reprezintă doar o 
soluție de ultimă instanţă, funcțională doar pe termen scurt şi mediu. 


COLOCVIU STRATEGIC este o publicaţie a Centrului de Studii Strategice de Apărare şi Securitate 
ce prezintă principalele rezultate ale unor studii de cercetare, sintezele unor evenimente ştiinţifice, 
opiniile şi punctele de vedere ale masteranzilor şi doctoranzilor, implicaţi în cercetarea ştiinţifică din 


domeniul apărării şi securității. 

